### Beslutning

Fremsendes til Sundheds- og Omsorgsudvalget til behandling i henhold til beslutning i byrådets møde den 5. februar 2020.

### Resumé

Byrådet har 15. maj 2019 bevilget 16,1 mio. kr. til at ombygge og udvide Bygning 20 på [adresse] så kapaciteten af genoptræningspladser og rehabiliteringsforløb kan øges.

Bygning 20 vil herefter rumme: ?

* De nuværende rehabiliteringsforløb til borgere med kronisk sygdom ved Folkesundhed Midt, som pt er beliggende på Ceres [adresse]. Det er bl.a. hospitaler og praktiserende læger, der henviser til disse tilbud. Den stigende efterspørgsel efter rehabiliteringsfor-løb samt lovændring efter § 140 gør, at pladsforholdene på Ceres [adresse] er blevet for trængte og der er stort behov for kapacitetsudvidelse. ?
* Flere og større træningssale som mere fleksibelt kan benyttes af både Folkesundhed Midt, Ortopædisk Genoptræningscenter og [adresse] til genoptræning af borgere efter udskrivelse fra hospital. Større træningssale muliggør, at der i højere grad kan tilbydes genoptræning på hold, og dermed en bedre ressourceudnyttelse ?
* [adresse] flytter fra bygning 14 til bygning 20 på [adresse], så der sker en samling af de kommunale genoptræningstilbud.

Der har nu fundet en yderligere brugerinddragelse samt detailprojektering sted herunder er det valgt at fremtidssikre tilbygningen, så tagkonstruktionen over stueplan er forberedt for en senere fuld udbygning af 1. salen. Det har ført til at der er afdækket et behov for en meranlægsbevilling på 8,4 mio. kr. for at realisere og fremtidssikre byggeriet, efter at der er indarbejdet mulige besparelser.

Meranlægsbehovet skyldes ikke alene indarbejdede forbedringer, men i høj grad at projektets rådgiver i de tidlige faser har estimeret anlægsudgiften alt for optimistisk. I bilag 2 er redegjort nærmere for anlægsudgiftsniveauet – som trods merudgiften stadig vurderes at være på et acceptabelt og rimeligt niveau.

Den ekstra anlægsudgift til Folkesundheds udflytning til samt optimering af de samlede genoptræningsfaciliteter ved [adresse] finansieres som driftsfinansieret anlæg ved træk på MSO-driftsmidler til nedbringelse af ventetid på genoptræning (Sundhedslovens § 140) med årlige udgifter på 0,42 mio. kr.

Finansiering med driftsmidler begrundes i at de forbedrede træningsfaciliteter vil give mulighed for større hold og dermed mere rehabilitering pr. personaleressource.

De nye træningsfaciliteter forventes at kunne tages i brug henholdsvis april og oktober 2021.

### Indstilling

Det indstilles:

At 1) Sundhed og Omsorg om- og tilbygger [adresse] bygning 20 med henblik på at skabe bedre træningsfaciliteter.

At 2) Merudgiften på ca. 8,4 mio. kr., finansieres som driftsfinansieret anlæg i Sundhed og Omsorg ved træk på driftsmidler til nedbringelse af ventetid på genoptræning (Sundhedslovens § 140) med årlige udgifter på 0,42 mio. kr.

### Sagens forløb

23-01-2020 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 27-01-2020 Magistraten

Fremsendes til [adresse] med bemærkning, at Magistraten i mødet den 27. januar 2020 anbefaler, at byrådet tiltræder Magistratsafdelingen for Sundhed og Omsorgs indstilling af 14. januar 2020.

Der ønskes en visualisering og en belysning af, hvad det betyder for parken. Den store overskridelse af det oprindelige overslag blev drøftet. Forvaltningen oplyste, at det vil være muligt at effektivisere og dermed opnå besparelser, der kan finansiere merudgiften, på grund af bedre kapacitetsudnyttelse.

George Madsen tog forbehold med hensyn til finansieringen.

Yannick Olesen deltog ikke i sagens behandling.

 05-02-2020 [adresse]
Fremsendes til Sundheds- og Omsorgsudvalget til behandling i henhold til beslutning i byrådets møde den 5. februar 2020.
 19-02-2020 Sundheds- og Omsorgsudvalget
Beslutning ikke frigivet